
	Comisia pentru agricultură, silvicultură, industrie alimentară şi servicii  specifice
Bucureşti, 27.09.2012

Nr.24/323
	
	Comisia juridică, de  disciplină

şi imunităţi                              

  Bucureşti, 27 septembrie 2012

Nr. PL.149/2011



RAPORT COMUN 
asupra proiectului de Lege privind unele măsuri pentru stimularea comasării terenurilor agricole  
 (PL.x 149/2012)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice  şi Comisia juridică, de disciplină şi imunităţi au fost sesizate spre dezbatere în fond cu proiectul de Lege privind unele măsuri pentru stimularea comasării terenurilor agricole,              transmis cu adresa nr.PL. x 149 din 29 mai 2011.
Senatul, în calitate de primă Cameră sesizată, a adoptat  proiectul de lege în şedinţa din 21 mai 2012, în condiţiile art. 75 alineatul (2) teza a III-a din Constituţia României, republicată.
 Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Comisiile au avut în vedere şi avizele favorabile ale Comisiei pentru buget, finanţe şi bănci şi Comisie pentru administraţie publică, amenajarea teritoriului şi echilibru ecologic.

Consiliul Legislativ, prin avizul nr. 1279 din 5 decembrie 2011, a avizat favorabil iniţiativa legislativă, cu observaţii şi propuneri.

Proiectul de lege are ca obiect de reglementare crearea cadrului juridic necesar pentru stimularea comasării terenurilor agricole.
La lucrările Comisiilor a participat, în calitate de invitat, din partea Ministerului Agriculturii şi Dezvoltării Rurale, domnul Gheorghe Albu, secretar de stat..

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice şi Comisiei pentru agricultură au examinat proiectul de lege în şedinţa din 25  septembrie 2012 . 

La dezbateri au fost prezenţi 18 deputaţi din totalul de 23 membri ai Comisie juridice, iar din partea Comisie pentru agricultură au fost prezenţi 24 deputaţi, din totalul de 25 membri ai acesteia.  

În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege privind unele măsuri pentru stimularea comasării terenurilor agricole, cu amendamentele admise, aşa cum sunt redate în anexa la prezentul raport.

În raport cu obiectul şi conţinutul reglementării, proiectul de lege face parte din categoria legilor ordinare.
                     PREŞEDINTE,               







PREŞEDINTE,                       

   

              Adrian RĂDULESCU







           Daniel BUDA                           
                      SECRETAR, 









SECRETAR,




                 Vasile MOCANU 







          Gabriel ANDRONACHE

                 Consilier, Anton Păştinaru 








    Consilier, Iuliana Fuiorea

Anexă 

AMENDAMENTE ADMISE 
În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	2
	3
	4

	1. 
	Titlul legii

L E G E 

privind unele măsuri pentru stimularea comasării terenurilor agricole
	Titlul legii – Nemodificat 


	

	2. 
	CAPITOLUL I

Dispoziţii generale
	Nemodificat 
	

	3. 
	Art.1.- Prezenta lege reglementează cadrul juridic necesar pentru stimularea comasării terenurilor agricole situate în extravilanul localităţilor, în vederea creşterii competitivităţii sectorului agricol. 
	Nemodificat 
	

	4. 
	      Art.2.- În baza prezentei legi, fermierii vor beneficia de garanţia fondurilor de garantare pentru creditele bancare acordate de instituţiile de credit în scopul achiziţionării de terenuri agricole, precum şi de ajutor de stat pentru susţinerea cheltuielilor cu serviciile materiale, de cadastru şi publicitate imobiliară aferente acestora. 


	Art. 2. - Potrivit prevederilor prezentei legi, fermierii beneficiază de garanţia fondurilor de garantare pentru creditele bancare acordate de instituţiile de credit în scopul achiziţionării de terenuri agricole, precum şi de ajutor de stat pentru susţinerea cheltuielilor cu serviciile materiale, de cadastru şi publicitate imobiliară aferente acestora.
Autori: Comisia pentru agricultură şi Comisia juridică
	Pentru respectarea normelor de tehnică legislativă. 

	5. 
	Art.3.- Ajutorul de stat prevăzut de prezenta lege se implementează cu respectarea prevederilor Liniilor directoare comunitare privind acordarea ajutoarelor în agricultură şi silvicultură în perioada 2007-2013, ale Regulamentului (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European pentru Dezvoltare Rurală (FEADR), ale  Regulamentului (CE) nr. 1974/2006 al Comisiei din 15 decembrie 2006 de stabilire a normelor de aplicare a Regulamentului (CE) nr. 1698/2005 al Consiliului  privind sprijinul pentru dezvoltare rurală acordat din Fondul European pentru Dezvoltare Rurală (FEADR), precum şi ale Comunicării Comisei  cu privire la aplicarea art. 87 şi 88 din Tratatul CE privind ajutoarele de stat sub formă de garanţii, publicată în Jurnalul Oficial al Uniunii Europene nr. 2008/C155/02.

	Art. 3. - Ajutorul de stat prevăzut de prezenta lege se implementează cu respectarea prevederilor Liniilor directoare comunitare privind ajutorul de stat în agricultură  şi silvicultură în perioada 2007-2013, publicate în Jurnalul Oficial al Uniunii Europene (JOUE) seria C, nr. 319 din 27 decembrie 2006 şi ale Regulamentului (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR), ale  Regulamentului (CE) nr. 1974/2006 al Comisiei din 15 decembrie 2006 de stabilire a normelor de aplicare a Regulamentului (CE) nr. 1698/2005 al Consiliului  privind sprijinul pentru dezvoltare rurală acordat din Fondul European pentru Dezvoltare Rurală (FEADR), şi respectiv Comunicării Comisei  cu privire la aplicarea art. 87 şi 88 din Tratatul CE privind ajutoarele de stat sub formă de garanţii, publicată în Jurnalul Oficial al Uniunii Europene  (JOUE), seria C, nr. 155 din 20 iunie 2008.
Autori: Comisia pentru agricultură şi Comisia juridică
	Pentru corectitudinea trimiterilor.

	6. 
	Art.4.- În sensul prezentei legi, termenii şi expresiile de mai jos au următoarea semnificaţie: 

a) fermier – persoană fizică sau persoană juridică autorizată care deţine o exploataţie şi desfăşoară activităţi agricole; 

b) cedent – proprietar de teren agricol cu o suprafaţă maximă de 10 ha;

c) cesionar – fermierul care cumpără teren de la cedent în scopul comasării terenurilor agricole şi creşterii exploataţiilor până la maxim 2.000 ha;

d) cedarea exploataţiei – înstrăinarea terenurilor agricole aflate în proprietate;

e) servicii notariale – operaţiunile şi cheltuielile pentru prima înregistrare a terenurilor agricole;

f) fond de garantare -  instituţia financiară nebancară care are ca obiect de activitate emiterea de garanţii şi asumarea de angajamente de garantare, înscrisă în registrul Băncii Naţionale a României, conform legii;

g) fermieri pot fi: 

       1) societăţi comerciale constituite conform Legii nr. 31/1990 privind societăţile comerciale, republicată, cu modificările şi completările ulterioare; 

        2)  asociaţii agricole constituite conform Legii nr. 36/1991 privind societăţile agricole şi alte forme de asociere în agricultură, cu modificările ulterioare şi Legii cooperaţiei agricole nr. 566/2004, cu modificările şi completările ulterioare, care deţin în exploataţie la data solicitării creditului bancar minimum 50 ha;

h) servicii de cadastru şi publicitate imobiliară – activităţile şi operaţiunile desfăşurate de către Oficiile teritoriale ale Agenţiei Naţionale de Cadastru şi Publicitate Imobiliară în cazul înstrăinării terenurilor agricole în condiţiile prezentei legi. 
	Art.4. – partea introductivă – Nemodificată 

 a) – Nemodificată 

b) – Nemodificată 

c) – Nemodificat 

d) – Nemodificat 

e) – Nemodificată 

f) – Nemodificată 

g) – Nemodificată 

      1) societăţi comerciale constituite potrivit prevederilor Legii nr. 31/1990 privind societăţile comerciale, republicată, cu modificările şi completările ulterioare; 

        2)  asociaţii agricole constituite potrivit prevederilor Legii nr. 36/1991 privind societăţile agricole şi alte forme de asociere în agricultură, cu modificările ulterioare şi Legii cooperaţiei agricole nr. 566/2004, cu modificările şi completările ulterioare, care deţin în exploataţie la data solicitării creditului bancar minimum 50 ha;

h) - Nemodificată 

 Autori: Comisia pentru agricultură şi Comisia juridică
	Pentru corectitudinea redactării.

	7. 
	CAPITOLUL II

Susţinerea cheltuielilor aferente serviciilor notariale şi a serviciilor de cadastru şi publicitate imobiliară


	Nemodificat 
	

	8. 
	Art.5.– (1) Cedenţii care înstrăinează terenuri agricole beneficiază, după caz, de o primă pentru servicii notariale şi de cadastru, care reprezintă 100% din tarifele percepute pentru aceste servicii.

(2) Cheltuielile de publicitate imobiliară sunt incluse în Programul naţional de înregistrare a proprietăţilor imobiliare, care se realizează pe baza planului multianual propus de Agenţia Naţională de Cadastru şi Publicitate Imobiliară şi aprobat de Guvern.


	Nemodificat 
	

	9. 
	Art.6. – Finanţarea cheltuielilor privind realizarea Programului se asigură de la bugetul de stat prin bugetul Ministerului Dezvoltării Regionale şi Turismului şi se aprobă într-un program, anexă la bugetul Ministerului Dezvoltării Regionale şi Turismului. 


	Nemodificat 
	

	10. 
	CAPITOLUL III

Garantarea creditelor contractate pentru cumpărarea terenurilor 


	Nemodificat 
	

	11. 
	Art.7.-  Cesionarii care preiau prin  cumpărare terenuri agricole de la cedenţi pot angaja credite în acest scop de la instituţiile de credit, definite potrivit prevederilor Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări  prin Legea nr. 227/2007, cu modificările şi completările ulterioare, şi/sau de la instituţiile financiare nebancare în condiţiile  prevăzute de Legea nr. 93/2009 privind instituţiile financiare nebancare, cu respectarea legislaţiei în vigoare şi a normelor proprii de creditare. 


	Art.7.-  Cesionarii care preiau prin  cumpărare terenuri agricole de la cedenţi pot angaja credite în acest scop de la instituţiile de credit, definite potrivit prevederilor Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări  prin Legea nr. 227/2007, cu modificările şi completările ulterioare, şi/sau de la instituţiile financiare nebancare în condiţiile  prevăzute de Legea nr. 93/2009 privind instituţiile financiare nebancare, cu modificările şi completările ulterioare, cu respectarea legislaţiei în vigoare şi a normelor proprii de creditare. 
Autori: Comisia pentru agricultură şi Comisia juridică
	Pentru corectitudinea trimiterii. 

	12. 
	Art.8.– (1) Creditele bancare acordate cesionarilor de către instituţiile finanţatoare vor fi garantate cu terenurile achiziţionate. 

(2) Creditele bancare pot fi garantate şi prin alte garanţii agreate de instituţiile de credit şi/sau instituţiile financiare nebancare, precum şi de fonduri de garantare, în condiţiile prevăzute de  Comunicarea Comisiei cu privire la aplicarea art. 87 şi 88 din Tratatul CE privind ajutoarele de stat sub formă de garanţii, publicată în Jurnalul Oficial al Uniunii Europene nr. 2008/C155/02.


	Art. 8. – (1) – Nemodificat 

(2) Creditele bancare pot fi garantate şi prin alte garanţii agreate de instituţiile de credit şi/sau instituţiile financiare nebancare, precum şi de fonduri de garantare, în condiţiile prevăzute de  Comunicarea Comisiei cu privire la aplicarea art. 87 şi 88 din Tratatul CE privind ajutoarele de stat sub formă de garanţii, publicată în Jurnalul Oficial al Uniunii Europene (JOUE), seria C, nr. 155 din 20 iunie 2008. 

Autori: Comisia pentru agricultură şi Comisia juridică
	Pentru corectitudinea trimiterii. 



	13. 
	CAPITOLUL IV

Dispoziţii finale 


	Nemodificat 
	

	14. 
	Art.9.– (1) Anual, din prevederile bugetare ale Ministerului Agriculturii şi Dezvoltării Rurale capitolul „împrumuturi” se alocă fondurile necesare garantării finanţărilor acordate potrivit prezentei legi de către instituţiile de credit fermierilor pentru cumpărarea de terenuri agricole. 

(2) Ministerul Agriculturii şi Dezvoltării Rurale, conform prevederilor alin. (1), alocă fondurile necesare fondurilor de garantare. Alocarea fondurilor se face în raport cu gradul de utilizare a celor acordate anterior. 

(3) Acordarea fondurilor se face în baza convenţiilor încheiate între Ministerul Agriculturii şi Dezvoltării Rurale şi fondurile de garantare. 


	Art. 9. – (1) – Nemodificat 

(2) Ministerul Agriculturii şi Dezvoltării Rurale alocă sumele necesare fondurilor de garantare în raport cu gradul de utilizare a celor acordate anterior. 

(3) Acordarea fondurilor prevăzute la alin. (1) se face în baza convenţiilor încheiate între Ministerul Agriculturii şi Dezvoltării Rurale şi fondurile de garantare. 

Autori: Comisia pentru agricultură şi Comisia juridică
	Pentru corectitudinea redactării. 

	15. 
	Art.10.-  Fondurile alocate şi dobânzile aferente acestora se evidenţiază distinct în înregistrările contabile ale fondurilor de garantare, fiind considerate împrumuturi subordonate, aşa cum sunt definite de reglementările  contabile ale Băncii Naţionale a României. 


	Nemodificat 
	

	16. 
	Art.11.– Dobânda încasată de fondurile de garantare ca venit financiar din plasarea în depozite bancare şi/sau titluri de trezorerie a sumelor alocate de Ministerul Agriculturii şi Dezvoltării Rurale reîntregeşte suma alocată fondurilor de garantare în vederea  garantării finanţărilor pentru fermieri. 


	Nemodificat 
	

	17. 
	Art.12.-  Fondurile alocate şi dobânzile aferente acestora sunt utilizate de fondurile de garantare pentru:

a) constituirea plafonului anual de garantare, cu o expunere de până la 5 ori; 

b) acoperirea riscului asumat de fondurile de garantare din garanţiile acordate pe seama acestor sume prin plata valorii garanţiei, în cazul contractelor de garantare executate de instituţiile de credit pentru împrumutaţii care nu-şi îndeplinesc obligaţiile asumate prin contractele de credit. 
	Nemodificat 
	

	18. 
	Art.13.– Comisioanele de garantare practicate de fondurile de garantare sunt cele stabilite conform prevederilor de la pct.3.3 din Comunicarea Comisiei şi datorate de instituţiile de credit pentru garanţiile emise în favoarea beneficiarilor şi sunt venituri curente ale fondurilor de garantare. 
	Nemodificat 
	

	19. 
	Art.14.– În situaţia în care plăţile efectuate de fondurile de garantare, ca urmare a executării de instituţiile de credit a contractelor de garantare, depăşesc nivelul dobânzilor acumulate, diferenţa se acoperă din bugetul Ministerului Agriculturii şi Dezvoltării Rurale.
	Nemodificat 
	

	20. 
	Art.15.– Resursele  financiare necesare pentru garantarea creditelor contractate pentru cumpărarea terenurilor se asigură de la bugetul de stat prin bugetul Ministerului Agriculturii şi Dezvoltării Rurale la capitolul „împrumuturi”, iar cele pentru susţinerea cheltuielilor aferente serviciilor notariale şi a celor aferente serviciilor de cadastru şi publicitate imobiliară se asigură de la bugetul de stat prin bugetul Ministerului Dezvoltării Regionale şi Turismului.


	Art.15.– (1) – Nemodificat 

(2) Suma totală alocată măsurilor prevăzute la art. 15 se aprobă anual prin hotărâre a Guvernului. 
Autori: Comisia pentru agricultură şi Comisia juridică
	Prin redistribuire.

Preluat de la art. 17.

	21. 
	Art.16.– Implementarea măsurilor cuprinse în prezenta lege se realizează de către Ministerul Agriculturii şi Dezvoltării Rurale, prin Agenţia de Plăţi şi Intervenţie pentru Agricultură, şi de către Ministerul Dezvoltării Regionale şi Turismului prin Agenţia Naţională de Cadastru şi Publicitate Imobiliară. 


	Art. 16. – Implementarea măsurilor prevăzute de prezenta lege se face de către Ministerul Agriculturii şi Dezvoltării Rurale, prin Agenţia de Plăţi şi Intervenţie pentru Agricultură, şi de către Ministerul Dezvoltării Regionale şi Turismului prin Agenţia Naţională de Cadastru şi Publicitate Imobiliară. 

Autori: Comisia pentru agricultură şi Comisia juridică
	

	22. 
	Art.17.– (1) În termen de 30 de zile de la intrarea în vigoare a prezentei legi Ministerul Agriculturii şi Dezvoltării Rurale şi Ministerul Dezvoltării Regionale şi Turismului elaborează normele metodologice de aplicare a acesteia, care se aprobă prin hotărâre de Guvern. 
(2) Suma totală alocată măsurilor prevăzute la art. 15 se aprobă anual prin hotărâre de Guvern. 


	Art. 17. – În termen de 30 de zile de la intrarea în vigoare a prezentei legi Ministerul Agriculturii şi Dezvoltării Rurale şi Ministerul Dezvoltării Regionale şi Turismului elaborează normele metodologice de aplicare a acesteia, care vor fi aprobate prin hotărâre a Guvernului. 

(2) Se elimină.
Autori: Comisia pentru agricultură şi Comisia juridică
	

	23. 
	Art.18.– Prezenta lege intră în vigoare la data comunicării deciziei Comisiei Europene de autorizare a acordării ajutorului de stat. 


	Nemodificat 

